jkorsvik/nowiki_second_scrape_merged huggingface dataset:
Paul Gervais

François Louis Paul Gervais (født 26. september 1816 i Paris, død 10. februar 1879 i Paris) var en fransk paleontolog og entomolog.
Han ble født i Paris, hvor han tok utdannelse i vitenskap og medisin. I 1835 begynte han paleontologisk forskning som assistent ved laboratoriet for sammenlignende anatomi ved Muséum national d'Histoire naturelle. I 1856 var han dekan for vitenskapsfakultetet i Montpellier, hvor han hadde holdt setene for zoologi og komparativ anatomi siden 1841. I 1848-1852 utkom hans viktige verk Zoologie et paléontologie françaises, som supplerte de paleontologiske publikasjonene til Georges Cuvier og Henri Marie Ducrotay de Blainville. Andre revisjon kom i 1859, sterkt forbedret. I 1865 mottok han et professorat i zoologi ved Sorbonne som ble ledig da Louis Pierre Gratiolet døde. Denne posten forlot han i 1868 for å ta setet for komparativ anatomi ved Paris' museum for naturhistorie. Disse anatomiske samlingene ble svært beriket av hans innsats.
Han skrev også Histoire naturelle des insectes (4 bind., 1836-1847) med Charles Athanase Walckenaer) ; Histoire naturelle des Mammifères (1853); Zoologie médicale (1859, med Pierre-Joseph van Beneden); Recherches sur l'ancienneté de l'homme et la période quaternaire (1867) ; Zoologie et Paléontologie générales (1867); Ostéographie des cétacés vivants et fossiles (1869, &c., med van Beneden).


== Arbeider ==
Histoire naturelle des insectes (4 vols., 1836-1847), med Charles Athanase Walckenaer
Zoologie et paléontologie françaises (1848–1852)
Histoire naturelle des Mammifères (1853)
Zoologie médicale (1859), med Pierre-Joseph van Beneden
Recherches sur l'ancienneté de l'homme et la période quaternaire (1867)
Zoologie et Paléontologie générales (1867)
Ostéographie des cétacés vivants et fossiles (1869), med Pierre-Joseph van Beneden


== Referanser ==


== Kilder ==
Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.
Liste over land og territorier etter fertilitetsrate

Listen gir en global oversikt over antall barn per kvinne for 2015. Listen rangerer de land/territorier med høyest fertilitetsrate øverst. Opplysningene er basert på tall fra CIA World Factbook.Oversikten viser at de afrikanske landene sør for Sahara dominerer øvre del av listen, mens de europeiske landene ligger på bunnen. Landene i Asia, Amerika og Oseania dominerer midten (unntatt Japan og Sør-Korea som ligger på bunnen). Blant de 30 landene med høyest fertilitetsrate er 28 afrikanske. De to andre er asiatiske (Afghanistan og Øst-Timor).
Land og territorier som i 2015 hadde under 50 000 innbyggere, er ikke tatt med.


== Tall for 2015 ==


==== Fotnoter ====


== Referanser ==
Away from Her

Away from Her er en dramafilm av Sarah Polley som hadde première på filmfestivalen i Toronto i 2006. Filmen er Polleys regissørdebut, og er basert på fortellingen «The Bear Came over the Mountain» av Alice Munro fra samlingen Hateship, Friendship, Courtship, Loveship, Marriage (2001).


== Handling ==
Filmens hovedpersoner, Grant og Fiona har vært gift i over førti år, da de innser at Fiona lider av Alzheimer. Ekteskapet deres blir satt på prøve etter at Fiona flytter inn på et pleiehjem hvor hun glemmer ektemannen fullstendig og begynner å ta seg av en annen pasient ved pleiehjemmet.


== Rolleliste ==
Julie Christie – Fiona
Gordon Pinsent – Grant
Olympia Dukakis – Marian
Michael Murphy – Aubrey
Kristen Thomson – Kristy
Wendy Crewson – Madeleine
Stacey LaBerge – Fiona som ung
Deanna Dezmari – Veronica
Clare Coulter – Phoebe Hart
Thomas Hauff – William Hart
Alberta Watson – Dr. Fischer
Grace Lynn Kung – sykepleier Betty


== Eksterne lenker ==
(en) Away from Her på Internet Movie Database 
(sv) Away from Her i Svensk Filmdatabas 
(da) Away from Her i Danmark Nationale Filminstitut 
(fr) Away from Her på Allociné 
(nl) Away from Her på MovieMeter 
(en) Away from Her på AllMovie 
(en) Away from Her på Turner Classic Movies 
(en) Away from Her på Rotten Tomatoes 
(en) Away from Her på Metacritic 
(en) Away from Her på Box Office Mojo 
(no)  Away from Her hos Filmweb
Kangalfisk

Kangalfisk er en art i karpefamilien.
Det er en fisk som lever i ferskvann i Midtøsten, hovedsakelig i Tyrkia, Syria, Irak og Iran.
Enkelte steder blir den brukt i spa for å lindre symptomene ved psoriasis, da den eter den syke huden, men lar den friske være.
Arten kan også holdes i akvarium. Den regnes ikke for noen typisk nybegynnerfisk, men er temmelig hardfør. Til behandling av hudsykdommer er eksemplarer som lever i akvarium ikke spesielt egnet, da den hudetende adferden normalt bare fullt viser seg når mattilgangen er knapp og noe uforutsigbar.


== Eksterne lenker ==
(en) kangalfisk – oversikt og omtale av artene i WORMS-databasen 
(en) kangalfisk i Encyclopedia of Life 
(en) kangalfisk i Global Biodiversity Information Facility 
(sv) kangalfisk hos Dyntaxa 
(en) kangalfisk hos FishBase 
(en) kangalfisk hos ITIS 
(en) kangalfisk hos NCBI 
(en) Kategori:Garra rufa – bilder, video eller lyd på Wikimedia Commons 
Garra rufa – detaljert informasjon på Wikispecies 
(en) Garra rufa - FishBase
Doktorfisk

Doktorfisk kan referere til:

Kangalfisk (Garra rufa)
Garra flavatra
Cyprinion macrostomum


== Se også ==
Kirurgfisker (Acanthuridae)
Garra

Garra er en gruppe karpefisker.
Den inneholder over 90 arter, og rundt 2-4 arter nye blir beskrevet hvert år.
Noen av artene brukes som akvariefisk.
Kangalfisk benyttes til symptomlindring hos psoriasis-pasienter.


== Eksterne lenker ==
(en) Garra – oversikt og omtale av artene i WORMS-databasen 
(en) Garra i Encyclopedia of Life 
(en) Garra i Global Biodiversity Information Facility 
(sv) Garra hos Dyntaxa 
(en) Garra hos ITIS 
(en) Garra hos NCBI 
(en) Kategori:Garra – bilder, video eller lyd på Wikimedia Commons 
Garra – detaljert informasjon på Wikispecies 
(en) Garra (Genus) - zipcodezoo.com
Macama

Macama AS, tidligere Macama Invest er et norsk investeringsselskap etablert i 1999 med tilhold i Oslo.Selskapet, som er kontrollert av Erik Bøhler, investerer i fast eiendom, aksjer, venture, fond og industri.Total eiendomsportefølje er på ca. 130 000 m², fordelt på boliger, kontorer og kjøpesentra.


== Referanser ==
Arctic Circle Motorsportklubb

Arctic Circle Motorsportklubb (ACM) er en forening ved Arctic Circle Raceway i Mo i Rana med grupper innen roadracing og classic roadracing.
Foreningen ble stiftet etter et brudd i NMK Rana, hvor alle motorsykkelførerne meldte seg ut og stiftet egen klubb. Den er tilsluttet Norges idrettsforbund gjennom Norges motorsportforbund.


== Kjente medlemmer ==
Kim Arne Sletten
Kim Arne Sletten

Kim Arne Sletten (født 8. juli 1986) er en norsk roadracingfører fra Mo i Rana.
Sletten kjører for Arctic Circle Motorsportklubb og har i løpet av sin karriere vunnet flere mesterskap:

2003 Nordisk mester Formula 80-87
2004 4.-plass NM 600 Production
2005 Norgesmester 600 Production
2005 2.-plass NM Supersport 600
2006 Norgesmester 600 Production
2006 4.-plass NM Superstock 600
2007 2.-plass NM Superbike
2008 Norgesmester Superbike[1]
2009 2.-plass NM Superbike


== Eksterne lenker ==
Sletten Racing
Sletten Roadracing blogg
Rana Racing Security

Rana Racing Security er en forening i Mo i Rana for banemannskaper og funksjonærer ved Arctic Circle Raceway. Foreningen har også bidratt under arrangementer ved andre asfaltbaner, og hadde oppgaver under Rally Norway. 
Foreningen ble stiftet i 2004 etter at motorsykkelførerne i NMK Rana brøt ut og startet egen forening, Arctic Circle Motorsportklubb.
Erik Bøhler

Erik Bøhler (født 1948) er en norsk finansmann fra Oslo. For 2018 ble hans formue anslått til 3,2 milliarder kroner slik at han ifølge Kapital er blant Norges 100 rikeste personer. Bøhler og hans barn har toppet inntekts- og skattelisten i Bærum.Bøhler har en rekke styreverv og stillinger som daglig leder i firmaer han har eierinteresser i. Han bygget opp en stor eiendomsportefølje på 1980-1990-årene hovedsakelig i Oslo og omegn. Bøhler og hans selskaper investerer også i børsnoterte aksjer.


== Referanser ==
Bjørn Breistein

Bjørn Breistein (født 1973) er en norsk musiker og dirigent.
Breistein var ansatt på euphonium i Forsvarets Musikkorps Sørlandet 1996-2002 og  2003-2013 i Forsvarets Musikkorps Vestlandet.Han har bakgrunn fra korpsmiljøet på Vestlandet og fikk sin musikalske grunnopplæring i Haukås Skolemusikk. Han utdannet seg ved Griegakademiet i Bergen 1992-1996.
Breistein vant NM for solister i sine respektive årsklasser 1989, 1992 og 1993. Han har virket mye som solist i inn- og utland.
Han har bred erfaring som dirigent. Han har studert direksjon ved mesterklasser i Norge, Tsjekkia og Tyskland. Lærere har inkludert Tsung Yeh, Kirk Trevor, Alan Hazeldine, Rolf Gupta, Colin Metters og Johannes Schlaefli. Som dirigent har han uroppført verker av Jan Erik Mikalsen, Stig Nordhagen, Torstein Aagaard-Nilsen Johan Modahl Leiva mfl. Bjørn har dirigert en rekke av Norges ledende korps, bl.a. Stavanger Brass Band, Manger Musikklag og Dragefjellets Musikkorps. Breistein debuterte som orkesterdirigent med Pleven Philharmonic Orchestra, Bulgaria sommeren 2008. I 2011 spilte Pleven filharmonikerne inn verker for tuba og orkester med Bjørn som dirigent. Tubasolist var norske Eirik Gjerdevik. 
Bjørn Breistein dirigerte National Youth Wind Orchestra, Sør-Afrika, i 2010, 2011 og 2012.  
Han jobber jevnlig med landets ledende korps, og er ettertraktet som gjestedirigent. Han har en spesiell interesse for ny musikk, og har også jobbet mye med norsk musikk fra første del av 20.århundre.


== Referanser ==
Terje Adde

Terje Adde  (født 17. november 1949) er en norsk musikkpedagog, dirigent, komponist og kulturadministrator fra Namsos. Fra 1965 til 1967 spilte han i rockebandet «Mads inc.», sammen med blant andre Åge Aleksandersen.Adde har i en årrekke jobbet i kulturlivet i hjembyen Namsos, som frilanser, komponist og arrangør, kulturskolerektor og kultursjef. Han mottok i 1990 kommunens kulturpris. Han har hatt verv i Musikernes fellesorganisasjon, Nordisk union for musikkutdannere (NUMU), Norsk musikkråd (NMR) og Frivillighet Norge.


== Diskografi ==
Prudence: Takk te dokk (1975)
Musikktjenesten i Nord-Trøndelag: En smak av mint (1998)
D.D.E.: No e D.D.E. jul igjen (1999)
D.D.E.: Jippi (2000)


== Referanser ==
Norsk musikkråd

Norsk musikkråd (NMR) er et samarbeidsnettverk og en interesseorganisasjon for musikklivet i Norge. 
Norsk musikkråd jobber med å koordinere og initiere faglig, organisatorisk og interessepolitisk samarbeid innen musikklivet. NMR består av rundt 140 000 medlemmer, 33 medlemsorganisasjoner, 18 fylkesmusikkråd/kulturnettverk og 150 lokale musikkråd.Norsk musikkråd administrerer støtteordningene «driftstilskudd landsdekkende musikkorganisasjoner», Frifond musikk og KOMP.Norsk musikkråd har prosjektlederansvar for hørselskampanjen Plugin-Turnon.


== Referanser ==


== Eksterne lenker ==
Norsk musikkråds hjemmeside
Tor Halvard Nilsen

Tor Halvard Nilsen (født 23. februar 1954) er en norsk dirigent, komponist og arrangør.
Nilsen har sin musikkutdanning fra Høgskolen i Nesna og University of Michigan. Han har pgså tatt videreutdanning i korpsdirigering, og senere kordireksjon hos Ragnar Rasmussen ved Høgskolen i Tromsø.
Etter utdanningen arbeidet han en periode som rektor ved musikkskolen i Grong, før han i 1983 flyttet til Rana. Her ble han dirigent for flere kor og korps, blant annet Mo Hornmusikk, Nordland Kretskorps, i tillegg til Mo Orkesterforening og Helgeland Symfoniorkester.  
Nilsen mottok i 1990 Rana kommunes kulturpris og i 1998 mottok han også Trygve Hoffs Ærespris. 
I 2011 flyttet Nilsen til Namsos, blant annet som dirigent for byens musicaloppsetninger. Nilsen etablerte høsten 2014 Namdal Vokalensemble og dirigerte i tillegg Namsos Musikkorps. I 2019 flyttet han til Stjørdal, og fra høsten 2019 engasjerte Strindheim Blandakor og Hegra Hornmusikklag Nilsen som sin faste dirigent.
Ivar Roger Hansen

Ivar Roger Hansen (født 6. juli 1955) er en norsk dirigent og kulturadministrator.
Hansen har sin utdannelse fra lærerhøgskolene i Hamar og Bergen og musikkvitenskap hovedfag fra NTNU (1986). Han arbeidet i en årrekke som dirigent og musikkpedagog i Mo i Rana. Fra 1979 til 1985 var han studierektor i Norsk musikkråd, Nordland. I en periode tidlig på 1990-tallet var han tilsatt som avdelingsleder ved Nasjonalbibliotekets avdeling i Rana. I 2004 ble han leder for Petter Dass-museet i Alstahaug. I perioden 2005–2009 var Hansen nestleder i Norsk kulturråd og leder av rådets musikkutvalg. Han har laget en rekke fjernsynprogram for NRK og utgitt flere publikasjoner. Fra 2014 til sommeren 2020 var Ivar Roger Hansen ansatt som direktør ved Ringve Museum i Trondheim.Hansen ble tildelt Rana kommunes kulturpris i 1994 og  Petter Dass-medaljen i 2008.


== Referanser ==


== Eksterne lenker ==

(no) Publikasjoner av Ivar Roger Hansen i BIBSYS
Serge Brammertz

Serge Brammertz (født 17. februar 1962 i Eupen i Belgia) er en belgisk baron og jurist. Han er fra 2016 sjefsanklager ved Den internasjonale restmekanismen for straffetribunaler. Fra 2008 var han sjefsanklager ved Det internasjonale krigsforbrytertribunalet for det tidligere Jugoslavia.
Han studerte jus ved Université catholique de Louvain og kriminologi ved Université de Liège i Belgia, og jus ved Albert-Ludwigs-Universität Freiburg i Tyskland, der han tok doktorgraden. Han kommer fra det tyskspråklige Øst-Belgia og snakker ved siden av morsmålet tysk også flytende fransk, nederlandsk og engelsk.
Han arbeidet først som advokat i Verviers, men ble i 1989 utnevnt til stedfortredende statsadvokat og i 1996 til førstestatsadvokat i Eupen. I 1997 ble han utnevnt til nasjonalmagistrat, i 2002 ble han så føderal statsadvokat.
Brammertz ble i 2003 utnevnt til stedfortredende anklager ved Den internasjonale straffedomstolen i Haag. Der hadde han ansvar for straffeforfølgelse av menneskerettighetsbrudd i Uganda, Darfur og Den demokratiske republikken Kongo.
Den 1. januar 2008 etterfulgte han Carla del Ponte som sjefsanklager ved Det internasjonale krigsforbrytertribunalet for det tidligere Jugoslavia. Han prosederte saken mot Radovan Karadžić, den tidligere presidenten for Republika Srpska som ble arrestert sommeren 2008.
Brammertz ble i 2014 adlet med tittelen baron. Tittelen er ikke arvelig.


== Referanser ==
Zetlitz’ gate

Zetlitz' gate finnes flere steder:

Zetlitz' gate (Oslo)
Zetlitz' gate (Bergen)
Jens Zetlitz gate (Stavanger)
Øysteins plass

Øysteins plass finnes flere steder:

Øysteins plass (Oslo)
Kong Øysteins plass (Fræna)
Sinopec

Sinopec (eller 中国石油化工股份有限公司, China Petroleum & Chemical Corporation) er et kinesisk oljeselskap med hovedkvarter i bydelen Chaoyang i Beijing. Det er blant Folkerepublikken Kinas tre største oljeselskaper, og er børsnotert i Hongkong på byens Hang Seng Index.
Selskapet har et stort internasjonalt engasjement, driver oljeraffinerier og har et riksdekkende nett av bensinstasjoner og andre avdelinger for salg av oljeprodukter i Kina. 
I februar 2002 inngikk Sinopecs datterselskap Unipec en avtale med det franske selskapet Total Gabon, noe som førte til de første kinesiske kjøp av olje fra  Gabon. I slutten av september 2010 kjøpte Sinopec en 40-prosents andel i det spanske oljeselskapet Repsols selskap i Brasil for 7,1 milliarder dollar.
Et annet av Sinopecs datterselskaper er Shanghai Petrochemical, som er medregnet i aksjeindeksen SSE 50.


== Eksterne lenker ==
Offisielt nettsted 
(en) China Petroleum and Chemical Corporation, Sinopec – kategori av bilder, video eller lyd på Commons
PetroChina

Petrochina (forenklet kinesisk: 中国石油天然气股份有限公司, tradisjonell kinesisk: 中國石油天然氣股份有限公司) er et kinesisk selskap som  utvinner, foredler og selger oljeprodukter, og dessuten beskjeftiger seg med kjemisk industri. Det er Folkerepublikken Kinas største oljeprodusent. Med 464.000 ansatte er det ett av verdens største industriforetak.  
Hovedkvarteret ligger i Beijings bydistrikt Dongcheng.
Selskapet, som ble opprettet i 1999, er tungt inne i kinesisk oljeproduksjon, ikke minst med de relativt nye olje- og gassfunnene i Tarimbekkenet og Taklamakan i den autonome region Xinjiang vest i landet. Det konstruerer også en rørledning for naturgass som skal føre fra disse vastlige områder og helt øst til Shanghai. 
PetroChina har også et omfattende engasjement utenfor Kina, ikke minst i Sudan.
I november 2005 førte et uhell ved et av PetroChinas anlegg i Jilin i Nord-Kina til en større miljøkatastrofe. Kjemifabrikk nr. 110 i datterselskapet Jilin Petroleum and Chemical Company eksploderte og elven Songhua Jiang ble forgiftet. Denne elven var en viktig drikkevannskilde i regionen. Også storbyområdet Harbin i naboprovinsen ble rammet, og utslippet ble ført med strømmen inn i Russland der det også ble merket i byen Khabarovsk. 


== Eksterne lenker ==
Offisielt nettsted 
(en) PetroChina – kategori av bilder, video eller lyd på Commons
Åsengata

Åsengata finnes flere steder:

Åsengata (Oslo), gate som ligger på Torshov i Oslo-bydelen Sagene.
Åsengata (Bamble) – Langesund
Robert Prosinečki

Robert Prosinečki (født 12. januar 1969 i Villingen-Schwenningen i Vest-Tyskland) er en kroatisk fotballtrener og tidligere fotballspiller som er landslagstrener for Bosnia-Hercegovina. Han er mest kjent for sin tid i Røde stjerne Beograd, hvor han blant annet vant serievinnercupen i 1991. Han returnerte tilbake til Røde Stjerne i 2010, denne gang som manager, før han trakk seg i 2012.


== Landslagskarriere ==
Prosinečki spilte 49 landskamper og scoret 10 mål for Kroatia i løpet av karrieren. Han spilte også 15 ganger og scoret 4 mål for Jugoslavias landslag. Prosinečki er eneste spilleren noensinne som har scoret for to forskjellige landslag i to VM-sluttspill. 


== Referanser ==


== Eksterne lenker ==
(de) Robert Prosinečki – Munzinger Sportsarchiv 
(en) Robert Prosinečki – FIFA 
(en) Robert Prosinečki – Transfermarkt 
(en) Robert Prosinečki – Transfermarkt (manager) 
(en) Robert Prosinečki – national-football-teams.com 
(en) Robert Prosinečki – WorldFootball.net 
(en) Robert Prosinečki – Soccerbase.com 
(en) Robert Prosinečki – FootballDatabase.eu 
(en) Robert Prosinečki – Soccerway 
(en) Robert Prosinečki – EU-Football.info
Beijing Weekend

Beijing Weekend er en ukentlig publikasjon som dekker evenementer i Beijing innen områder som kultur og sport. Ukeavisen er blant de mest leste publikasjoner på engelsk i Beijing. 
Ukeavisen ble lansert av avisen Renmin Ribao (Folkets Dagblad) i 1991. Den distribueres ikke bare i Beijing, men også i noen grad i andre kinesiske byer.
Richard Henle

Richard Henle (født 21. juli 1863 i Stetten ved Keiberloch ved Sigmaringen i Tyskland, død 1. november 1897 i Chang Kia-chwang i prefekturet Chao-chou i Shandong i Kina) var en tysk katolsk kinamisjonær tilhørende Steylermisjonærenes misjonsselskap. 
Hans navn er gått inn i historien fordi han og hans medbror pater Franz Xaver Nies ble overfalt og drept i Juye av et følge som sannsynligvis tilhørte det fremmedfiendtlige kinesiske hemmelige selskap De store knivene. En tredje prest i landsbyen kom seg unna mad livet i behold.
Det tyske rike benyttet hendelsen som direkte foranledning til å bemektige seg Jiaozhoubukten med Qingdao øst på Shandonghalvøya.


== Referanser ==
Franz Xaver Nies

Franz Xaver Nies (født 11. juni 1859 i Recklinghausen i Tyskland, død 1. november 1897 i Chang Kia-chwang i prefekturet Chao-chou i Shandong i Kina) var en tysk katolsk kinamisjonær tilhørende Steylermisjonærenes misjonsselskap. 
Hans navn er gått inn i historien fordi han og hans medbror pater Richard Henle ble overfalt og drept i Juye av et følge som sannsynligvis tilhørte det fremmedfiendtlige kinesiske hemmelige selskap De store knivene. En tredje prest i landsbyen kom seg unna med livet i behold.
Det tyske rike benyttet hendelsen som direkte foranledning til å bemektige seg Jiaozhoubukten med Qingdao øst på Shandonghalvøya.


== Referanser ==


== Litteratur ==
Heinrich Walle: Deutschland Flottenpräsenz in Ostasien 1897-1914. Das Streben um einen „Platz an der Sonne“ vor dem Hintergrund wirtschaftlicher, machtpolitischer und kirchlicher Interessen, in: Jahrbuch für europäische Überseegeschichte, Bd. 9, 2009, S. 127–158 (GoogleBooks).
Heinrich Walle: Märtyrer für den deutschen Flottenstützpunkt Tsingtau? − Die Ermordung der Patres Richard Henle SVD und Franz Xaver Nies SVD am 1. November 1897, in: Im Gedächtnis der Kirche neu Erwachen. Studien zur Geschichte des Christentums in Mittel- und Osteuropa, Böhlau, Köln 2000, ISBN 3-412-04100-9, S. 559–587 (GoogleBooks).
Seelowhøydene

Seelowhøydene ligger rundt byen Seelow, rundt 90 kilometer øst for Berlin og har derfra overblikket over de slettene vest for elven Oder som ligger ytterligere 20 km lenger øst.
Høydene er blitt omtalt som «Porten til Berlin» da den historiske øst-vest ruten fra Berlin går gjennom dette området.


== Andre verdenskrig ==
Som en opptakt til slaget om Berlin under andre verdenskrig, spilte disse høydene en viktig strategisk rolle. I månedsskiftet januar/februar 1945 hadde de sovjetiske styrkene kommet fram til området, og etablert et brohode på vestsiden av Oder.
16. april 1945 startet den sovjetiske offensiven mot Berlin med et angrep på de tyske befestningene på Seelowhøydene og dette ble innledningen til slaget om Seelowhøydene. Disse ble noen av de hardeste kampene i hele krigen, og de sovjetiske styrkene under ledelse av Georgij Zjukov hadde problemer med å trenge igjennom det tyske forsvaret bestående av ulike rester av enheter fra Wehrmacht under ledelse av Gotthard Heinrici.
Først 18. april lyktes det de sovjetiske styrkene å slå igjennom, to dager for sent etter timeplanen, og led større tap enn tyskerne, anslagene varierer fra mellom 33 000 og 70 000 sovjetiske soldater mot 12 000 til 15 000 tyske.
Tage Tysland

Tage Tysland er en norsk komponist og dirigent, født 31. januar 1976. Han er utdannet ved Norges musikkhøgskole og er medlem av Ny Musikks Komponistgruppe. Han mottok Statens etableringsstipend for komponister i 2004.Tyslands arbeider har blitt fremført på konserter og ved festivaler i blant annet Oslo, Bergen, Stavanger, London, Hamburg og Reykjavik.


== Viktigste komposisjoner ==
«Klavertrio» (1997)
«Five Pieces for Piano, op 1» (1997)
«Coniunctio Oppositorum, op 2» (sinfonietta, 1999)
«Variations, op 3» (altsaxofon, kontrabass og accordion, 1999)
«Variations, op 4» (2 gitarer, 2000)
«Coniunctio Oppositorum II, op 5» (lydbånd, 2000)
«Complexio Oppositorum, op 6» (kammerensemble, 2000)
«Hathor, op 7» (2 slagverkere, 2000)
«Three Small Pieces, op 8» (kammerensemble, 2000)


== Referanser ==
Yuyuantanparken

Yuyuantanparken er en stor park i Fuxingmenområdet i det vestre Beijing i Folkerepublikken Kina. Diaoyutai, et statens gjestehus, befinner seg i parken.
Parken ligger i bydistriktet Xicheng.


== Eksterne lenker ==
(en) Yuyuantan – kategori av bilder, video eller lyd på Commons
12. serierunde i 2. divisjon avdeling 3 2008

12. serierunde i 2. divisjon avdeling 3 2008 startet 19. juli og endte med en utsatt kamp den 6. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10 000 kroner.
På lørdag 19/7 skulle Åsane egentlig ha spilt første kamp etter ferien mot Nest-Sotra. Kampen er imidlertid utsatt p.g.a sykdom i Åsane sin tropp. Hele ni av Åsanes spillere er blitt syke og de har dermed ikke mulighet til å stille lag. Norges Fotballforbund gikk derfor med på å utsette kampen.


== Resultater ==


== Eksterne lenker ==
2. divisjon avdeling 3 2008: Terminliste og resultater på altomfotball.no